Diari Oficial de la Generalitat Valenciana


Sumari del DOGV 3406, del 05-01-1999 (1998/11802)

ORDRE de 30 de desembre de 1998 de la Conselleria de Presidència per la qual es regulen els horaris d'espectacles i establiments públics.
-----------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1998/12/30/(1)/dof/vci/html**

### Dades del document

Número de DOGV
:   3406

Data del DOGV
:   05-01-1999

Secció del DOGV
:   I. DISPOSICIONS GENERALS

Número del document
:   1998/11248


Data del document
:   30-12-1998

Organisme emissor
:   Conselleria de Presidència

Tipus de document
:   Ordre

Anàlisi jurídica

ORDRE de 30 de desembre de 1998 de la Conselleria de Presidència per la qual es regulen els horaris d'espectacles i establiments públics. [1998/11389]
  
L'article 14 de la Llei 2/1991 de la Generalitat Valenciana, de 18 de febrer, d'Espectacles, Establiments Públics i Activitats Recreatives, estableix que l'horari general dels establiments públics, espectacles i activitats recreatives es determinarà mitjançant ordre del departament de la Generalitat Valenciana competent en la matèria, atenent les característiques dels establiments, els usos socials, les distintes estacions de l'any, les festes tradicionals i els dies laborals, festius i vespres de festius.
  
Per Decret 196/1997 d'1 de juliol, del Govern Valencià, pel qual es regulen les especialitats que poden introduir-se en l'horari general dels espectacles, establiments públics i activitats recreatives, va ser objecte de desenrotllament reglamentari el precepte abans citat, que atribuïx una major participació als ajuntaments, no sols tenint en compte la possibilitat d'ampliar l'horari general per a supòsits, zones o dates concretes i la celebració de festes locals i patronals o consideracions especials, dins del límit màxim que anualment és fixat per la Generalitat Valenciana, sinó també atorgant-los la possibilitat de reduir, en supòsits conflictius, l'horari a aquests.
  
D'altra banda, amb l'aprovació de la present Ordre, es compleix el mandat del legislador, i es millora l'eficàcia en el compliment de la norma amb la introducció de les següents precisions:
  
- S'aclarix el concepte relatiu al que s'entén per horari d'obertura i tancament dels locals.
  
- S'ha considerat convenient el manteniment dels horaris generals fixats durant 1997 i 1998 després de l'aplicació d'aquests, sempre atenent l'objectiu principal, el qual és aconseguir l'equilibri entre el dret al descans i el dret a l'oci.
  
- S'aclarix el procediment de sol·licitud d'ampliacions a l'horari general.
  
- Es manté la possibilitat per part de la Generalitat Valenciana de prorrogar i reduir l'horari als establiments que reunisquen les condicions que es fixen reglamentàriament.
  
Per tot això, i després de l'informe de la Comissió d'Espectacles i Activitats Recreatives de la Comunitat Valenciana, en la reunió de data 29 de desembre de 1998 i en ús de les atribucions que tinc conferides,
  
ORDENE
  
Article primer
  
Els espectacles, festes i establiments públics podran exercir la seua activitat com a màxim d'acord amb les hores assenyalades en els següents quadres:
  
Horari d'hivern
  
Des de l'1 d'octubre fins al 31 de maig:
  
 Horari Horari
  
 obertura tancament
  
Grup Local o activitat des de fins a
  
A Cinemes, autocines, teatres,
  
 auditoris, circs,
  
 canòdroms, hipòdroms,
  
 velòdroms, pistes de bitlles, billars,
  
 trinquets, frontons, pistes
  
 d'esquaix i pistes de patinatge. 10 h 0.30 h
  
B Sales de banquets, bars,
  
 restaurants, cafés, cafeteries
  
 i semblants. 6 h 1.00 h
  
C Pubs, cafés teatre,
  
 cafés concert, cafés
  
 cantant, locals
  
 d'exhibicions especials
  
 i locals d'atraccions. 12 h 2.30 h
  
D Sales de jocs recreatius:
  
 Tipus A 10 h 0.00 h
  
 Tipus B 10 h 1.30 h
  
E Gimnasos
  
 Instal·lacions esportives
  
 sense espectadors d'ús públic 6 h 0.30 h
  
F Salas de festes amb
  
 servei de cuina o sense, discoteques,
  
 sales de ball amb atraccions o sense 18 h 5.00 h
  
G Sales de conferències,
  
 sales d'exposicions,
  
 sales polivalents o
  
 locals polivalents amb
  
 activitats diverses. 9 h 1.00 h
  
Horari d'estiu
  
Des de l'1 de juny fins al 30 de setembre: Setmana Santa i Pasqua i del 22 de desembre al 6 de gener (Nadal i Reis).
  
 Horari Horari
  
 obertura tancament
  
Grup Local o activitat des de fins a
  
A Cinemes, autocines, teatres,
  
 auditoris, circs,
  
 canòdroms, hipòdroms,
  
 velòdroms, pistes de bitlles, billars,
  
 trinquets, frontons, pistes
  
 d'esquaix i pistes de patinatge. 10 h 1.30 h
  
B Sales de banquets, bars
  
 restaurants, cafés, cafeteries
  
 i semblants 6 h 2.00 h
  
C Pubs, cafés teatre,
  
 cafés concert, cafés
  
 cantant, locals
  
 d'exhibicions especials
  
 i locals d'atraccions. 12 h 3.30 h
  
D Sales de jocs recreatius:
  
 Tipus A 10 h 1.00 h
  
 Tipus B 10 h 2.30 h
  
E Gimnasos
  
 Instal·lacions esportives
  
 sense espectadors
  
 d'ús públic 6 h 1.30 h
  
F Sales de festes amb
  
 servei de cuina o sense, discoteques,
  
 sales de ball amb atraccions o sense 18 h 6.00 h
  
G Sales de conferències
  
 sales d'exposicions
  
 sales polivalents o
  
 locals polivalents amb
  
 activitats diverses 9 h 2.00 h
  
Article segon
  
Durant els divendres, dissabtes o vespres de festius s'aplicarà l'horari de tancament autoritzat per a la temporada d'estiu.
  
No serà d'aplicació l'anteriorment assenyalat, en els supòsits en què es resolga la reducció de l'horari de tancament, de conformitat amb allò que s'ha disposat en els articles nou i deu de la present Ordre, en aquest cas s'atendrà a allò que s'ha establit en la corresponent resolució.
  
Article tercer
  
Els espectacles, festes i establiments públics al·ludits en la present ordre hauran de respectar l'horari d'obertura assenyalat, i entre el tancament i l'obertura d'aquests haurà de transcórrer un període de temps mínim de quatre hores.
  
Article quart
  
S'entendrà per horari d'obertura o inici dels espectacles, festes i dels establiments públics compresos en els grups assenyalats en l'article primer de la present Ordre, el moment a partir del qual es permetrà l'accés dels usuaris al local o establiment i de conformitat amb allò que s'ha establit en l'article segon del Decret 196/1997, d'1 de juliol, pel qual es regulen les especialitats que poden introduir-se en l'horari general dels espectacles, establiments públics i activitats recreatives, a partir de l'hora de tancament no es permetrà l'accés de cap client, no s'expendrà cap consumició i haurà, igualment, si fa el cas, de quedar fora de funcionament tant la música ambiental com les màquines recreatives, vídeos o qualsevol aparell o màquina semblant, i hauran d'estar totalment desallotjats en 30 minuts, els usuaris no podran romandre en el seu interior a partir de dit moment, amb independència que s'hagueren finalitzat, o no, les tasques d'arreplegada i neteja.
  
L'anteriorment indicat no serà d'aplicació als locals l'horari dels quals haja sigut objecte de reducció, els quals hauran d'estar desallotjats a l'hora de tancament fixat.
  
Article cinqué
  
Per a sales de bingo s'autoritza dotze hores ininterrompudes de funcionament, dins de la banda horària compresa entre les 11.00 hores i tancament a les 4.00 hores, els divendres, dissabtes i vespres de festiu i a les 3.00 hores la resta dels dies, excepte els mesos de juliol, agost i setembre que serà a les 4.00 hores.
  
Totes les sales de bingo hauran de comunicar a les conselleries d'Economia, Hisenda i Administració Pública i Presidència, en els quinze primers dies del mes de gener, l'horari anual i únic que realitzaran, dins de la banda horària fixada en el paràgraf anterior. Qualsevol modificació d'aquest, necessitarà l'autorització expressa de la Conselleria d'Economia, Hisenda i Administració Pública.
  
Article sisé
  
Per als establiments denominats Drugstore, pel que fa a la seua activitat de restaurant i cafeteria, regirà un horari normalitzat anual pel qual s'autoritza l'obertura a les 8.00 hores i el tancament a les 3.00 hores del dia següent, sense cap altra distinció segons l'època de l'any.
  
Article seté
  
En els supòsits en què els ajuntaments facen ús de la facultat que els atribueix l'article 4 del Decret del Consell de la Generalitat Valenciana, 196/1997, d'1 de juliol, pel qual es regulen les especialitats que poden introduir-se en l'horari general dels espectacles, establiments públics i activitats recreatives la banda horària sobre la qual pot oscil·lar l'ampliació a l'horari de tancament dels locals, recintes o establiments, serà la següent:
  
Horari d'hivern i estiu
  
Grups A, B, D ,E i G una hora com a màxim sobre els assenyalats en l'article primer com a horari de tancament en els grups de referència.
  
Grups C i F dues hores com a màxim sobre els assenyalats en l'article primer com a horari de tancament en els grups de referència.
  
Article vuité
  
Per als supòsits de concessió d'horaris especials de conformitat amb allò que s'ha assenyalat en l'article 3r del Decret del Consell de la Generalitat Valenciana 196/1997, d'1 de juliol, el titular de la llicència del local, recinte o establiment haurà de presentar davant de la Direcció General d'Interior una sol·licitud en què es faça constar:
  
A) Nom, cognoms, DNI i domicili, a efectes de notificacions, de l'interessat i, si fa el cas, de la persona que el represente, així com el lloc, data i firma de l'interessat; si el sol·licitant és una persona jurídica, es presentarà, a més a més, el poder de representació de la persona que actue en el seu nom.
  
B) Indicació de l'horari màxim sol·licitat.
  
A l'escrit de sol·licitud s'haurà d'acompanyar la següent documentació:
  
A) Còpia confrontada de la llicència de funcionament del local.
  
B) Memòria justificativa de les causes per les quals es pretén el canvi sol·licitat
  
Rebuda la sol·licitud per la Direcció General d'Interior de la Conselleria de Presidència, es procedirà:
  
1. A demanar informe dels ajuntaments corresponents, que haurà d'emetre's concedint prèviament audiència o informació pública als veïns, si n'hi haguera, que residisquen en un radi fins a 50 metres del local per al qual se sol·licita horari especial.
  
L'informe haurà d'especificar la ubicació del local, si es troba fora del nucli urbà, si disposa d'aparcament, si el local disposa d'equip de seguretat i vigilància, si el local no ha sigut sancionat executivament en l'anualitat anterior per infracció de caràcter greu o molt greu i les dades que es consideren necessàries per a aconseguir una plena convicció sobre la no-comissió de molèsties veïnals ocasionades pel local sol·licitant.
  
2. A sol·licitar de les forces i cossos de seguretat un informe motivat relatiu a les possibles incidències, o no de la modificació de l'horari general en matèria d'ordre públic.
  
3. S'entendrà que l'informe és favorable quan, transcorreguts trenta dies des que es va sol·licitar, no haguera sigut emés.
  
4. Rebuts els informes o transcorregut el termini per a emetre'l, la Direcció General d'Interior de la Conselleria de Presidència, resoldrà sobre la sol·licitud. El termini màxim per a resoldre els expedients serà de tres mesos. Quan haguera transcorregut l'indicat termini, sense haver recaigut resolució expressa, s'entendrà desestimada.
  
5. Les resolucions de la Direcció General d'Interior de la Conselleria de Presidència, per la qual s'autoritza l'ampliació de l'horari a què es refereix el present article, es notificarà a l'interessat, a l'ajuntament i a la subdelegació del Govern a la província.
  
6. Les autoritzacions d'ampliació d'horari no podran concedir-se per períodes superiors a un any. L'esmentada autorització podrà ser renovada per un període de temps igual, prèvia petició de l'interessat.
  
7. Les autoritzacions d'ampliació d'horari podran ser objecte de revocació per causa justificada i motivada com cal, prèvia audiència de la persona interessada.
  
Article nou
  
Podrà acordar-se la reducció de l'horari general de tancament de locals concrets o per a locals concentrats en determinades zones que per la seua situació ocasionen molèsties als veïns d'habitatges del seu entorn físic, especialment sinó reunixen les condicions adequades d'insonorització, en aquests supòsits s'instruirà un procediment per part de la Direcció General d'Interior de la Conselleria de Presidència i es procedirà:
  
1. A demanar informe dels ajuntaments corresponents per tal d'aconseguir plena convicció sobre les molèsties veïnals, que haurà d'emetre's després de concedir audiència o informació pública als veïns, si n'hi ha, que residisquen en un radi fins a 50 metres del local per al qual se sol·licita la reducció de l'horari.
  
L'informe haurà d'especificar la ubicació del local, si es troba fora del nucli urbà, si disposa d'aparcament, si el local té equip de seguretat i vigilància, si no ha sigut sancionat executivament en l'anualitat anterior per infracció de caràcter greu o molt greu i les dades que es consideren necessàries per a aconseguir una plena convicció sobre la comissió de molèsties veïnals ocasionades pel local .
  
2. A sol·licitar de les forces i cossos de seguretat un informe motivat relatiu a la constatació de les molèsties que ocasiona el local.
  
3. A sol·licitar informe dels tècnics competents sobre els fets que poden donar lloc a la reducció de l'horari, en particular, comprovació sonomètrica de les possibles molèsties.
  
4. A concedir un termini de 15 dies a l'interessat per tal que acredite el que considere convenient en la seua defensa, i posar-li de manifest l'expedient.
  
5. Rebuts els informes i després del termini de 15 dies concedit a l'interessat, la Direcció General d'Interior de la Conselleria de Presidència resoldrà sobre la reducció de l'horari. Dita resolució haurà de ser notificada a l'interessat, a l'ajuntament i a la subdelegació del Govern a la província. Es fixa un termini màxim per a resoldre l'expedient de tres mesos. Quan haguera transcorregut l'indicat termini sense haver recaigut cap resolució expressa, s'entendrà desestimada.
  
6. En la resolució de reducció de l'horari, constarà el termini d'aquesta, transcorregut el citat termini, el local tornarà a regir-se per l'horari general fixat en la present Ordre.
  
Article deu
  
1. De conformitat amb allò que s'ha disposat en l'article 5 del Decret 196/1997, d'1 de juliol, del Govern Valencià, pel qual es regulen les especialitats que poden introduir-se en l'horari general dels espectacles, establiments públics i activitats recreatives, els ajuntaments dins dels respectius termes municipals, podran establir reduccions a l'horari general en els mateixos supòsits que els previstos en l'article nové. Així mateix, es podrà acordar la reducció de l'horari general pels ajuntaments en els supòsits de declaració de zona saturada per efecte additiu, per contaminació acústica, zona ambiental protegida o denominació equivalent, per l'existència de múltiples activitats, establiments musicals i altres activitats qualificades, de conformitat amb allò que s'ha disposat en les ordenances municipals sobre prevenció de la contaminació acústica.
  
2. Les reduccions a l'horari general que efectuen els ajuntaments requeriran l'informe previ i vinculant de la Direcció General d'Interior de la Conselleria de Presidència.
  
Article onze
  
1. Correspon a les autoritats municipals, la concessió de les autoritzacions i la determinació de l'horari per a la celebració de revetles, concerts i altres espectacles que se celebren a la via pública.
  
2. Dites autoritzacions hauran de comunicar-se a la Direcció General d'Interior de la Conselleria de Presidència, així com a les autoritats policials corresponents, dins del termini fixat en la legislació del Règim Local.
  
Article dotze
  
En el supòsit que en un local s'exercisquen més d'una de les activitats considerades compatibles, de conformitat amb allò que s'ha disposat en l'article 3.3 del Decret 195/1997, d'1 de juliol, pel qual s'aprova el Catàleg d'Espectacles, Establiments Públics i Activitats Recreatives, i es regula el Registre d'Empreses, Locals i Titulars, i aquestes tinguen horari de tancament distint, cada una d'aquestes haurà de cessar en el seu funcionament, d'acord amb l'horari establit en l'article primer de la present Ordre.
  
Article tretze
  
Els locals l'activitat dels quals no comporte ambientació musical, però tinguen autorització municipal per a això, com ara bars, cafeteries, restaurants i semblants amb ambientació musical, no podran començar l'activitat amb música fins a les 10 hores.
  
Disposició derogatòria
  
Queda derogada l'Ordre de la Conselleria de Presidència de 30 de desembre de 1997, per la qual es regulen els horaris d'espectacles i establiments públics durant l'any 1998.
  
Disposició final
  
La present Ordre es publicarà en el Diari Oficial de la Generalitat Valenciana i entrarà en vigor a partir de l'endemà de la seua publicació.
  
València, 30 de desembre de 1998
  
El conseller de Presidència


Còpia Permalink ELI